Sáləmen, ású évə̂ ngǎŋ. Sí ésə é sɔ̄án ai Ǹtondôbə; 2Syéán Ǹtondôbə ai miǹtag; kaŋán ábə̄ nyé ai məfon. 3Yəmán nâ Ǹtondôbə a nə Zambá. A ngákom bíā, ńdɔ byǎwóge ai nyé, bía ayɔŋ díé ai ǹkundǎ yā mə̄dîga móé. 4Nyíán á mīḿbɛ̄ míé, mí kələ myǎvə̄ ngāŋ, á mə̄ndíé móé mǐ vāā nyé ólugú; dzə́mə́lân nyé, mǐ vāā dzwé díé maa. 5Amú Ńtondôbə a nə m̀bəŋ, ekpân mətǐŋ dzíé é nə kolé, ńdɔ̄ fə sósōō wōē a yaman á ḿmiě bod ósə.